HU Az Európai Unió Hivatalos Lapja C 206/6

A meghallgatási tisztviselő zárójelentésea COMP/M.3216 – Oracle/PeopleSoft esetről

(Az egyes versenyjogi eljárásokban a meghallgatási tisztviselők megbízásáról szóló, 2001. május 23-i 2001/462/EK, ESZAK bizottsági határozat 15. cikkével összhangban – HL L 162., 2001.6.19., 21. o.)

(2005/C 206/07)

A Bizottság 2003. október 14-én összefonódási javaslatra vonatkozó értesítést kapott az 1310/97/EK (egyesülési rendelet) által módosított 4064/69/EGK tanácsi rendelet 4. cikke értelmében, melynek során az Oracle Corporation United States (Oracle) az egyesülési rendelet 3. cikkének (1) bekezdése b) pontja értelmében vett teljes ellenőrzést szerezne a PeopleSoft Inc. United States (PeopleSoft) felett nyilvános ajánlaton keresztül.

A Bizottság 2003. november 17-én a Bizottság ebben az ügyben az összefonódási rendelet 6. cikkének (1) bekezdése c) pontja és az EGT megállapodás 57. cikke szerinti eljárás megindítása mellett határozott.

Az eljárást 2004. január 6-án felfüggesztették, miután az Oracle elmulasztotta a Bizottság formális határozatában kért információszolgáltatást az abban meghatározott határidőn belül. Az információ kézhezvételét követően az eljárást 2004. február 12-én folytatták.

A Bizottság in-depth (részletes) vizsgálata folyamán az Oracle igényelte, hogy a Bizottságnak az EK egyesülés ellenőrzési eljárások lefolytatására alkalmazott legjobb gyakorlata alapján több dokumentumhoz hozzáférhessen. Az Oracle nem kapott hozzáférést az általa igényelt valamennyi dokumentumhoz. Mégis, jelentős erőfeszítések történtek annak érdekében, hogy biztosítsák a kulcsfontosságú dokumentumokhoz való hozzáférést, különös tekintettel a PeopleSoft által beküldött, bizalmasnak nem minősülő anyagokra.

Az Oracle részére 2004. március 12-én küldték meg a kifogási nyilatkozatot. Az Oracle kérelemére, a válaszadási határidőt meghosszabbították 2004. március 29-ig.

Az ügyirathoz való hozzáférést az Oracle számára 2004. március 12-től CD-ROM-on keresztül biztosították.

A versenytársak válaszaiból törölték az ajánlatok és a megállapodások bizalmas adatait, amelyeket az Oracle számára táblázatban tették hozzáférhetővé. Az ügyfelek ajánlattételi adataihoz való hozzáférést word dokumentumban biztosították, amely elemezte az ügyfelek által adott válaszokat, a válaszokból gyűjtött, bizalmasnak nem minősülő adatokat tartalmazó táblázatot.

Az adatok megtekintéséhez külön szobát bocsátottak az Oracle közgazdászai rendelkezésére, hogy biztosítsák számukra a PeopleSoft ajánlattételére vonatkozó, a Bizottság részére regressziós analízis céljából megküldött információk ellenőrzését. Mindezt az Oracle közgazdászai és a PeopleSoft által aláírt titoktartási megállapodás tette lehetővé. Ezen túlmenően, 2004. március 22-én az Oracle közgazdászai a versenytársak és ügyfelek válaszaiból származó, még pontosabb ajánlattételi adataihoz kaptak hozzáférést. Ennek ellenére a versenytársak és ügyfelek nevét nem hozták nyilvánosságra.

Az Oracle álláspontja szerint ezek az intézkedések nem elégségesek ahhoz, hogy biztosítsák számukra a megfelelő szintű hozzáférést. Különösen, az Oracle ellenőrizni akarta a táblázat adatainak pontosságát, valamint közgazdászai által elemezni a PeopleSoft és más piaci résztvevők által szolgáltatott olyan információt, amely az Oracle álláspontja szerint hasznos lehet a védelmük tekintetében. Konkrétan erre vonatkozóan, az Oracle kérelmezte a válaszadó versenytársak és ügyfelek nevéhez való hozzáférést.

Ebben az időpontban az volt az álláspontom, hogy az Oracle számára biztosították az elégséges hozzáférést annak érdekében, hogy az eljárás akkori szakaszában gyakorolhassa a védelemhez fűződő jogait.

Miután a további hozzáférésre nem volt lehetőség, az Oracle kifogási nyilatkozatra adott válasza részletesen tartalmazta az erre vonatkozó álláspontját. Szükséges lett volna az erre adott, indoklással ellátott válasz.

Miután azonban a Bizottság valamennyi, a javasolt összefonódásra vonatkozó kifogását most már elejtette, ami azt jelenti, hogy az ügyirathoz való hozzáférés kérdése aktualitását vesztette. Azt is megállapítják, hogy a kifogási nyilatkozatra adott válasz beérkezését és a szóbeli meghallgatást követően, a Bizottság vizsgálatának és a versenyjogi értékelés érdemi alapját kiszélesítette az Oracle által, a Bizottság információszolgáltatásra vonatkozó kérésére benyújtott, kiegészítő információ valamint az amerikai per során hozzáférhetővé vált információ.

A PeopleSoft tekintetében, mint érintett fél számára biztosították a kifogási nyilatkozat bizalmasnak nem minősülő változatát, összhangban a 447/98/EK (végrehajtási rendelet) 13. cikkének (3) bekezdésének második albekezdésével. Egyes, az Oracle által az eljárás folyamán beküldött további dokumentumokat szintén nyilvánosságra hozták, amint a bizalmasnak nem minősülő verziók hozzáférhetővé váltak. Kérelemre, a PeopleSoft szintén megkapta az Oracle kifogási nyilatkozatra adott válaszának bizalmasnak nem minősülő verzióját, bár csak 2004. május 4-én.

A szóbeli meghallgatásra 2004. március 30-án és április 1-én került sor. Az Oracle és a PeopleSoft mellett, az SAP, az ING Europe és az SSA Global – mint érdekelt harmadik fél – részére is engedélyezték a részvételt. E harmadik feleket az üggyel foglalkozó munkacsoport ellátta a kifogási nyilatkozat bizalmasnak nem minősülő változatával.

A Bizottság 2004. április 13-án második alkalommal felfüggesztette az ügyben való eljárást, mivel az Oracle nem tartotta be a Bizottság formális határozatában az információszolgáltatásra megjelölt határidőt. Ezt azért kérelmezték, hogy szélesítsék azon tényinformációk körét, amelyek révén a Bizottság el tudja végezni a versenyjogi értékelést. Kérelmére, a PeopleSoft-nak megküldték a Bizottság által az Oracle-nek megküldött határozatának másolatát. Az eljárást október 7-én folytatták a Bizottság által kért információk kézhezvételét követően.

A valamennyi megszerzett bizonyítékon alapuló további elemzések alapján a Versenypolitikai Főigazgatóság arra a következtetésre jutott, hogy a kifogási nyilatkozatban megállapított kifogások nem tarthatók fenn.

A fentiek alapján megállapítom, hogy ebben az ügyben tiszteletben tartották valamennyi fél meghallgatáshoz való jogát.